Audrey Horne

**Audrey Horne** er en norsk rockegruppe fra Bergen som spiller melodisk hard rock og post-grunge. Gruppen er en supergruppe med medlemmer fra blant annet Enslaved, Sahg og Gorgoroth. Audrey Horne hentet navnet sitt fra Sherilyn Fenn sin rollefigur i David Lynch-serien *[[Twin Peaks]]*. Bandet ga ut debutplaten *[[No Hay Banda]]* i 2005 og vant samme år Spellemannprisen i kategorien Metal. 

## Historie

### 2002–2006: Formasjon og debutalbum
Audrey Horne ble startet i 2002 av gitarist Thomas Tofthagen, bassist Tom Cato Visnes og trommeslager Kjetil Greve, med vokalist Torkjell «Toschie» Rød, gitarist Arve «Ice dale» Isdal og keyboardist Herbrand Larsen. Bandet er oppkalt etter Sherilyn Fenn sin karakter fra TV-serien *[[Twin Peaks]]* som alle medlemmene er fans av. Audrey Horne spiller melodisk hard rock og post-grunge selv om flere av medlemmene er assosiert med mer ekstreme musikksjangre som black metal, ekstrem metal og progressiv metal. Gruppens medlemmer er inspirert av Iron Maiden, Kiss, Ozzy Osbourne, Van Halen, Mötley Crüe, Deep Purple and Led Zeppelin.  

I 2005 ga Audrey Horne ut sin første EP, *[[Confessions & Alcohol]],* før de litt senere på året utga debutalbumet *[[No Hay Banda]]*. Albumet ble produsert av Joe Barresi, kjent for sitt arbeid med Queens of the Stone Age og Kyuss. For debutplaten mottok de samme år Spellemannprisen i kategorien metal og var nominert til årets nykommer.   

### 2007–2008: Endringer i besetning og ''Le Fol''
I 2007 valgte keyboardist Larsen og bassist Visnes å forlate bandet. Førstnevnte har siden fortsatt samarbeidet med Audrey Horne i studio som musiker, tekniker og co-produsent. Samme år ga bandet ut sitt andre album, *[[Le Fol]]*, som de ble nominert til  både Spellemannprisen 2007 og Alarmprisen 2007 i klassen metal for.

Albumet ble bemerket av journalister i utlandet og gjorde det mulig for bandet å dra på turné både i Norge og Europa. I slutten av 2008 turnerte bandet i Europa med Enslaved og Bergensbandet Kraków. I løpet av november og desember spilte bandene i Danmark, Tyskland, Belgia, Storbritannia, Nederland, Frankrike, Spania, Italia, Østerrike, Slovenia, Sveits, Tsjekkia, Polen, Litauen, Latvia, Estland, Finland og Sverige, før turnéslutt i Norge. 

### 2009–2014: ''Audrey Horne'', ''Youngblood'' og ''Pure Heavy''
I 2009 ble Audrey Horne gjenforent med produsent Barresi og ga ut sin tredje plate, *[[Audrey Horne (album)|Audrey Horne]]*, i 2010. Albumet ble spilt inn i Los Angeles og Bergen, og inneholdt bidrag fra daværende live-medlemmer Espen Lien og Eyolf Nysæther, samt tidligere keyboardist Larsen. Lien ble offisielt medlem av bandet som bassist i 2012.  

I 2013 ga bandet ut albumet Youngblood. I forkant av innspillingen gjorde bandet endringer i låtskrivingsprosessen ved å skrive sangene sammen i øvelseslokalet, fremfor deres vanlige metode hvor Isdal og Tofthagen komponerte musikken på egen hånd mens Rød skrev melodilinjer, harmonier og tekster. Bandet turnerte i Europa etter utgivelsen av albumet, inkludert opptredener på flere festivaler. Medlemmene dro nytte av en kreativ periode i bandet og fulgte opp *Youngblood* med albumet *[[Pure Heavy]]* i 2014. 

### 2015–2019: Turnering, andre engasjement og ''Blackout''
I årene som fulgte utgivelsen av *Pure Heavy* turnerte og spilte Audrey Horne på festivaler i Norge og Europa, i tillegg til at bandmedlemmene fokuserte på andre engasjement og prosjekter. I 2018 ga bandet ut sitt sjette studioalbum, *Blackout*, og spilte på flere Europeiske festivaler, samt andre turnédatoer senere på året og gjennom 2019.  

### 2020–i dag: første live-album og ''Devil's Bell''
I februar 2020 ga Audrey Horne ut deres første live album, *Waiting for the Night*, med opptak av konserter fra USF Verftet og Bergenfest fra 2018. Bandets turné med Formosa og Magick Touch ble i mars 2020 kansellert etter fem konserter grunnet Koronapandemien. Audrey Horne ga ut sitt syvende studio album, *Devil's Bell*, i 2022. 

## Bandmedlemmer
### Nåværende medlemmer
*Torkjell «Toschie» Rød – vokal (2002–)
*Arve «Ice Dale» Isdal – gitar (2002–)
*Thomas Tofthagen – gitar og koring (2002–)
*Espen Lien – bass og koring (2012–; konsertmusiker 2009–2012)
*Kjetil Greve – trommer (2002–)

Fil:W0781-Hellfest2013 AudreyHorne EspenLien TorkjellRød 68866.JPG|Espen Lien & Torkjell «Toschie» Rød (Hellfest 2013).
Fil:W0783-Hellfest2013 AudreyHorne IceDale ArveIsdal 68876.JPG|Arve «Ice Dale» Isdal & Thomas Tofthagen (Hellfest 2013).
Fil:W0784-Hellfest2013 AudreyHorne KjetilGreve 68859.JPG|Kjetil Greve (Hellfest 2013).


### Tidligere medlemmer
*Tom Cato Visnes – bass (2002–2007)
*Herbrand Larsen – keyboards og koring (2002–2007)

### Live-medlemmer

#### Nåværende live-medlemmer
*Kim Gulbrandsen – keyboards og koring (2010–)
#### Tidligere live-medlemmer
*Marius Fimland – bass og koring (2007–2009)
*Eyolf Nysæther – keyboards og koring (2007–2009)
*Ole Walaunet – gitar (2008)
*Tore Christer Storlid – gitar (2008–2009)
*Cato Olaisen – trommer (2008–2009)
*Bård Bøge – bass (2009)
*Christer Ottesen – bass (2020)
## Diskografi

### Studioalbum
**[[No Hay Banda]]* (2005)
**[[Le Fol]]* (2007)
**[[Audrey Horne (album)|Audrey Horne]]* (2010)
**[[Youngblood (album)|Youngblood]]* (2013)
**[[Pure Heavy]]* (2014)
**Blackout* (2018)
**Devil's Bell* (2022)

### EP-er

* *[[Confessions & Alcohol]]* (2005)

### Live-album

* *Waiting for the Night* (2020)

## Priser og nominasjoner

## Referanser


## Eksterne lenker
* 
* 
* Audrey Hornes Myspace-side
* Facebook-side